
PRIMĂRIA MUNICIPIULUI SATU MARE 

Direcția Patrimoniu 

Compartimentul Control Comercial, Autorizații de Funcționare și Transport 
Nr.  60514 / 22.10.2026
În temeiul prevederilor art. 136 alin. (8) lit. b)  din O.U.G. nr. 57/2019 privind Codul administrativ, cu modificările și completările ulterioare,  Administratorul  public al municipiului Satu Mare, Directorul executiv al Direcției Patrimoniu și  Compartimentul Control Comercial, Autorizații de Funcționare și Transport, formulează prezentul 
Raport de specialitate

la proiectul de hotărâre privind autorizarea funcționării unității de jocuri de noroc tip slot-machine situată pe str. Decebal nr. 2 
În aplicarea prevederilor art. III pct.6 din OUG nr. 7/2026 a fost adoptată Hotărârea Consiliului Local Satu Mare nr. 101/24.04.2026 privind Regulamentul pentru stabilirea condițiilor și a regimului de funcționare a locațiilor specializate pentru jocuri de noroc pe raza Municipiului Satu Mare, act administrativ prin care Consiliul Local poate să decidă dacă pe teritoriul administrativ se pot desfășura activități de jocuri de noroc, sens în care prin actul administrativ menționat anterior au fost stabilite condițiile de autorizare a unităților pe tipuri de unități de jocuri de noroc. 

În urma analizării cererii cu nr. 55958/29.09.2026 depusă de către SC Intergame Select SRL precum și a documentației conexe prin care se certifică conformitatea cu prevederile art. 10 din Anexa la Hotărârea Consiliului Local Satu Mare nr. 101/24.04.2026, cu raportare și la prevederile Legii nr. 9/2023 pentru modificarea și completarea Ordonanței de urgență a Guvernului nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative, atât sub aspectul îndeplinirii condițiilor speciale care trebuie îndeplinite în procedura de autorizare depuse, cât și a actelor/înscrisurilor ce trebuie depuse, au fost constatate următoarele: 
Sunt depuse documentele de identificare a societății (Certificatul Unic de înregistrare în Registrul Comerţului, identificarea administratorului societăţii prin Certificatul constatator extins, precum și Copia Actului de identitate a administratorului societății 
Certificat constatator pentru înregistrarea punctului de lucru este depus pentru adresa unității, Satu Mare, str. Decebal nr. 2, fiind declarată activitata CAEN 9200 – Activități de jocuri de noroc.  

Dovada legalităţii ocupării spaţiului se face prin extrasul CF şi Contractele de închiriere cu proprietarii celor două unități in CF. 
Conform planului de situație întocmit de SC Mirandsof SRL prin Dumitrean Mircea Adrian, distanța pietonală până la cele mai apropiate unități de învățământ, respectiv 
· Liceul Teologic Ham Janos – str. Al. I Cuza - este de 217m
· Colegiul Național Kolcsey Ferenc este de 267 m 
· Școala Gimnazială C Brâncoveanu este e 304m

· Colegiul Național Mihai Eminescu este de 368m

· Colegiul Național Dna Stanca este de 364m

· Colegiul Tehnic Unio - Traian Vuia este de 509m

· Liceul Teologic Ham Janos – str. 1 Decembrie 1918 - este de 516m
fiind asfel respectată distanța minimă de 200 m față de unitățile de învățământ. 

Atât planul de situație cât și planul releveu poartă viza pentru conformitate cu situația din teren de către Arhitectul Șef al Municipiului Satu Mare prin Compartimentul Finalizări Construcții.

Cu privire la deșeurile generate, pentru deșeurile municipale este depus contractul încheiat cu SC Florisal SA, iar pentru cât și deșeurile reciclabile este depus contractul încheiat cu SC Alpin Recycling SRL.

Întrucât unitatea nu se află la parterul unei construcții cu spații de locuit nu este necesară depunerea acordurilor de la terțe persoane. 

De asemeni nu există necesitatea reglementării ocupării domeniului public pentru calea/scările de acces în spațiu comercial.

Unitatea este amplasată în clădirea Federalcoop Satu Mare care este autorizată de către Inspectoratul pentru Situații de Urgență Someș Satu Mare prin Autorizația de securitate la incendiu nr. 90/26/10.09.2026
Pentru licențierea din partea Oficiului Național pentru Jocuri de Noroc nu se eliberează un act de sine stătător cu denumirea de licență, certificarea fiind prin 
· adresa ONJN nr. 443/15.01.2020 prin care se comunică seria și valabilitatea licenței emise pentru SC Intergame Select SRL, respectiv Licența de organizare a jocurilor de noroc tip slot-machine nr. L1190348H001149 valabilă de la 01.01.2020 până la 31.12.2029  

Paza unității este efectuată prin SC Fușle Security SRL conform contractului de prestări servicii depus. 
Monitorizarea video CCTV, conform declarației pe proprie răspundere, se efectuează prin eforturi proprii ale societății, declarația fiind susținută de contractul de prestări servicii și mentenanță închiat cu SC Fușle sisteme de securitate SRL pentru service și mentenanță a sistemului de alarmă și CCTV 
Având în vedere cele de mai sus, considerăm că sunt îndeplinite condițiile de autorizare a unității conform documentației anexate cererii de autorizare. 

Față de cele prezentate mai sus, raportat și la competența Consiliului Local prevăzută în Codul administrativ, cu modificările și completările ulterioare, precum și a prevederilor art. 10 din Anexa la Hotărârea Consiliului Local Satu Mare nr. 101/24.04.2026, proiectul de hotărâre privind autorizarea funcționării unității de jocuri de noroc tip slot-machine situată pe str. Decebal nr. 2 se înaintează Consiliului Local al Municipiului Satu Mare cu propunere de aprobare. 

